1. **BALATONCSICSÓI NÉMET NEMZETISÉGI ÖNKORMÁNYZAT**

8272 Balatoncsicsó, Fő u. 25.

**Szám:** BCS/465-5/2019.

* 1. **J E G Y Z Ő K Ö N Y V**

**Készült:** a Balatoncsicsói Német Nemzetiségi Önkormányzat Képviselő-testületének **2019. október 26-án 10.00 órakor** megtartott **nyilvános alakuló** üléséről

**Az ülés helye:** Faluház

(Balatoncsicsó, Fő u. 25.)

**Jelen vannak:** Schumacher József

Schumacher Zsolt

Tihanyiné Baki Zsuzsanna képviselők

**Tanácskozási joggal megjelent**:

Lovas Edit, a HVB elnöke

dr. Rozgonyi Viktória jegyző, jegyzőkönyvvezető

**Lovas Edit HVB** **elnök:** Köszönti az ülésen megjelenteket. Tájékoztatja a képviselő-testületet, hogy az alakuló ülést a jelenlévő legidősebb nemzetiségi önkormányzati képviselő, mint korelnök vezeti a képviselő-testület elnökének megválasztásáig. Átadja a szót Schumacher József képviselőnek.

**Schumacher József korelnök:** Köszönti ő is az ülésen megjelenteket. Megállapítja, hogy a képviselő-testület 3 fő jelenlétével határozatképes, az ülést megnyitja. Javasolja Tihanyiné Baki Zsuzsanna képviselőt kijelölni a jegyzőkönyv hitelesítésére. Kéri, hogy a mai nyilvános alakuló ülésen a meghívóban szereplő napirendi pontok kerüljenek megtárgyalásra azzal, hogy 8. napirendi pontként döntenének együttműködési megállapodások megkötéséről.

A napirendet a képviselő-testület egyhangú szavazással elfogadja, továbbá a 2011. évi CLXXIX. törvény 95. § (3) bekezdésében foglaltak alapján 3 igen szavazattal -egyhangúlag- Tihanyiné Baki Zsuzsanna képviselőt az ülésről készült jegyzőkönyv hitelesítésére kijelöli.

**Napirend:**

**1) A Helyi Választási Bizottság elnökének beszámolója az önkormányzati választásokról**

**2) A Képviselő-testület tagjainak eskütétele**

**3) A helyi nemzetiségi önkormányzat tisztségviselőinek választása**

*Előterjesztő: Schumacher József, a Német Nemzetiségi Önkormányzat korelnöke*

**4) A Balatoncsicsói Német Nemzetiségi Önkormányzat Képviselő-testülete Szervezeti és Működési Szabályzatának elfogadása**

*Előterjesztő: Schumacher József, a Német Nemzetiségi Önkormányzat korelnöke*

**5) Képviselői tiszteletdíjak megállapítása**

*Előterjesztő: Schumacher József, a Német Nemzetiségi Önkormányzat korelnöke*

**6) Tájékoztatás a Balatoncsicsói Német Nemzetiségi Önkormányzat nemzetiségi képviselőinek vagyon-nyilatkozattételi kötelezettségéről** (szóbeli előterjesztés)

*Előterjesztő: Schumacher József, a Német Nemzetiségi Önkormányzat korelnöke*

**7) 2019. utolsó negyedévi rendezvények tervezése** (szóbeli előterjesztés)

*Előterjesztő: Schumacher József, a Német Nemzetiségi Önkormányzat korelnöke*

**8) Döntés együttműködési megállapodások megkötéséről** (szóbeli előterjesztés)

*Előterjesztő: Schumacher József, a Német Nemzetiségi Önkormányzat korelnöke*

**NAPIREND TÁRGYALÁSA**

**1) A Helyi Választási Bizottság elnökének beszámolója az önkormányzati választásokról, megbízólevelek átadása**

**Schumacher József korelnök:** Felkéri Lovas Editet, a helyi választási bizottság elnökét, hogy ismertesse a választás eredményét.

**Lovas Edit HVB elnök:** A települési német nemzetiségi képviselők választásán Balatoncsicsó településen a szavazás megkezdésekor a névjegyzéken lévő választópolgárok száma 61 fő volt. A szavazóként megjelent választópolgárok száma 51 fő (83,61 %). Az urnában lévő lebélyegzett szavazólapok száma 51 db, közülük 1 db volt érvénytelen. Az érvényes szavazatok számának megoszlása: Schumacher József Pál VMNÖK jelöltre leadott szavazatok száma 43 db, Schumacher Zsolt VMNÖK jelöltre leadott szavazatok száma 42 db, Tihanyiné Baki Zsuzsanna VMNÖK jelöltre leadott szavazatok száma 39 db, Németh Zsuzsa VMNÖK jelöltre leadott szavazatok száma 13 db. A megválasztható képviselők száma: 3 fő. A megválasztott képviselők Schumacher József Pál, Schumacher Zsolt és Tihanyiné Baki Zsuzsanna. Balatoncsicsón a választások a jogszabályi előírásoknak megfelelően zajlottak le. A választás napján a Helyi Választási Bizottsághoz kifogás nem érkezett, rendkívüli esemény a nap folyamán nem történt. Gratulál a megválasztott képviselőknek, jó munkát kíván. Kéri, hogy tegyék le az esküt.

*A Balatoncsicsói Német Nemzetiségi Önkormányzat Képviselő-testületének tagjai magyar nyelven leteszik az esküt.*

**3) A helyi nemzetiségi önkormányzat tisztségviselőinek választása**

*Előterjesztő: Schumacher József, a Német Nemzetiségi Önkormányzat korelnöke*

**Schumacher József korelnök**: A nemzetiségek jogairól szóló törvény alapján az alakuló ülésen a nemzetiségi önkormányzat a testületének tagjai közül megválasztja az önkormányzat elnökét, elnökhelyettesét, megalkotja szervezeti és működési szabályzatát, dönt a tiszteletdíjakról. Az alakuló ülés akkor tekinthető megtartottnak, ha legalább az elnök megválasztására sor került. Az elnök, elnökhelyettes személyére bármelyik megválasztott helyi nemzetiségi képviselő javaslatot tehet. Új testület állt fel, aminek erős mandátumot ad, hogy a nemzetiségi szavazók 80 %-a részt vett a választáson. Azt gondolja, hogy az iskola fenntartása sokrétű és felelősségteljes feladat. Kérdezi képviselő-társait, kinek van javaslata az elnök személyére?

**Tihanyiné Baki Zsuzsanna képviselő**: Javasolja Schumacher Zsoltot elnöknek megválasztani.

**Schumacher József korelnök**: Elnökhelyettesnek Tihanyiné Baki Zsuzsannát javasolja, aki 2010 és 2014 között a nemzetiségi önkormányzat elnöke volt.

*További kérdés, vélemény, javaslat, hozzászólás nem hangzik el, Schumacher József korelnök a határozati javaslatokat szavazásra teszi fel.*

**A Balatoncsicsói Német Nemzetiségi Önkormányzat Képviselő-testülete 2 igen szavazattal -1 tartózkodás mellett- az alábbi határozatokat hozza:**

**32/2019. (X.26.) BNNÖ.**  **H A T Á R O Z A T**

A Balatoncsicsói Német Nemzetiségi Önkormányzat Képviselő-testülete a nemzetiségek jogairól szóló 2011. évi CLXXIX. törvény 88. § (1) és 105. § (1) bekezdése alapján

**Schumacher Zsolt**

képviselőt a Balatoncsicsói Német Nemzetiségi Önkormányzat elnökévé megválasztja.

**33/2019. (X.26.) BNNÖ.**  **H A T Á R O Z A T**

A Balatoncsicsói Német Nemzetiségi Önkormányzat Képviselő-testülete a nemzetiségek jogairól szóló 2011. évi CLXXIX. törvény 88. § (1) és 105. § (1) bekezdése alapján

**Tihanyiné Baki Zsuzsanna**

képviselőt a Balatoncsicsói Német Nemzetiségi Önkormányzat elnökhelyettesévé megválasztja.

*Schumacher Zsolt, mint megválasztott elnök az alakuló ülés vezetését átveszi.*

**4) A Balatoncsicsói Német Nemzetiségi Önkormányzat Képviselő-testülete Szervezeti és Működési Szabályzatának elfogadása**

*Előterjesztő: Schumacher József, a Német Nemzetiségi Önkormányzat korelnöke*

**Schumacher Zsolt elnök**: A nemzetiségek jogairól szóló törvény szerint az alakuló ülésen a nemzetiségi önkormányzat megalkotja szervezeti és működési szabályzatát. Az előterjesztés melléklete tartalmazza az SZMSZ tervezetét. Kérdezi, kinek van kérdése, észrevétele, javaslata?

*Kérdés, vélemény, javaslat, hozzászólás nem hangzik el, Schumacher Zsolt elnök a határozati javaslatot szavazásra teszi fel.*

**A Balatoncsicsói Német Nemzetiségi Önkormányzat Képviselő-testülete 3 igen szavazattal**

**- egyhangúlag- az alábbi határozatot hozza:**

**34/2019. (X.26.) BNNÖ.**  **H A T Á R O Z A T**

A Balatoncsicsói Német Nemzetiségi Önkormányzat Képviselő-testülete a szervezeti és működési szabályzatát az előterjesztés melléklete szerinti formában és tartalommal elfogadja.

**5) Képviselői tiszteletdíjak megállapítása**

*Előterjesztő: Schumacher József, a Német Nemzetiségi Önkormányzat korelnöke*

**Schumacher Zsolt elnök**: A nemzetiségek jogairól szóló törvény lehetőséget ad arra, hogy a nemzetiségi önkormányzat testülete az elnökének, elnökhelyettesének, tagjának tiszteletdíjat, természetbeni juttatást állapítson meg. Az elnök eddig havi bruttó 38.650 Ft tiszteletdíjat kapott, a tagok tiszteletdíj nélkül végezték a munkát. Kérdezi, kinek van kérdése, észrevétele, javaslata?

**Tihanyiné Baki Zsuzsanna elnökhelyettes**: A települési nemzetiségi önkormányzat elnökének tiszteletdíja nem lehet magasabb, mint a mindenkori közszolgálati tisztviselőkről szóló törvény szerinti illetményalap, azaz 38.650 Ft kétszerese, ha köznevelési intézményt is tart fenn az önkormányzat, akkor a mindenkori közszolgálati tisztviselőkről szóló törvény szerinti illetményalap négyszerese. Bruttó 50.000 Ft tiszteletdíj megállapítását javasolja az elnöknek, a tagok továbbra is tiszteletdíj nélkül dolgoznának.

**Schumacher Zsolt elnök**: Mivel őt személyesen érinti a döntés, kéri, hogy a testület zárja ki a szavazásból.

*További kérdés, vélemény, javaslat, hozzászólás nem hangzik el, a képviselő-testület* ***2 igen szavazattal – 1 tartózkodás mellett*** *Schumacher Zsolt elnököt a szavazásból kizárja, majd Tihanyiné Baki Zsuzsanna elnökhelyettes a határozati javaslatot szavazásra teszi fel.*

**A Balatoncsicsói Német Nemzetiségi Önkormányzat Képviselő-testülete 2 igen szavazattal**

**- egyhangúlag- az alábbi határozatot hozza:**

**35/2019. (X.26.) BNNÖ.**  **H A T Á R O Z A T**

A Balatoncsicsói Német Nemzetiségi Önkormányzat Képviselő-testülete Schumacher Zsolt elnök részére havi 50.000 Ft összegű tiszteletdíjat állapít meg.

Határidő: folyamatos

Felelős: jegyző

**6) Tájékoztatás a Balatoncsicsói Német Nemzetiségi Önkormányzat nemzetiségi képviselőinek vagyon-nyilatkozattételi kötelezettségéről** (szóbeli előterjesztés)

*Előterjesztő: Schumacher József, a Német Nemzetiségi Önkormányzat korelnöke*

**Schumacher Zsolt elnök**: Kéri jegyző asszonyt, hogy a szükséges tájékoztatást adja meg.

**dr. Rozgonyi Viktória jegyző:** Felhívja a képviselő-testület figyelmét, hogy a nemzetiségek jogairól szóló törvény alapján a nemzetiségi önkormányzati képviselő a megválasztásától számított 30 napon belül, majd ezt követően minden év január 31-ig vagyonnyilatkozatot köteles tenni. A vagyonnyilatkozat tételének elmulasztása esetén – annak benyújtásáig – a képviselő nem gyakorolhatja képviselői jogait. Kéri, hogy ezen kötelezettségüknek tegyenek eleget. A vagyonnyilatkozatot két képviselő tartja nyilván és ellenőrzi. Kéri, hogy jelöljék ki a két képviselőt.

**Schumacher Zsolt elnök**: Köszöni. Javasolja, hogy az elnök és az elnökhelyettes lássa el ezt a feladatot. Kérdezi, hogy van-e valakinek kérdése, észrevétele, javaslata?

*Kérdés, vélemény, javaslat, hozzászólás nem hangzik el, Schumacher Zsolt elnök a határozati javaslatot szavazásra teszi fel.*

**A Balatoncsicsói Német Nemzetiségi Önkormányzat Képviselő-testülete 3 igen szavazattal**

**- egyhangúlag- az alábbi határozatot hozza:**

**36/2019. (X.26.) BNNÖ.**  **H A T Á R O Z A T**

A Balatoncsicsói Német Nemzetiségi Önkormányzat Képviselő-testülete a vagyonnyilatkozatok nyilvántartására és ellenőrzésére Schumacher Zsolt elnököt és Tihanyiné Baki Zsuzsanna elnökhelyettest jelöli ki.

**7) 2019. utolsó negyedévi rendezvények tervezése** (szóbeli előterjesztés)

*Előterjesztő: Schumacher József, a Német Nemzetiségi Önkormányzat korelnöke*

**Schumacher Zsolt elnök:** Átadja a szót Schumacher József képviselő-társának.

**Schumacher József képviselő:** Elmondja, hogy a nemzetiségi önkormányzatok támogatás két elemből tevődik össze. Az egyik a működési támogatás, ez a 2019 évre 1.040.000 Ft volt. A másik a feladatalapú támogatás, amit az előző évben végzett tevékenység alapján állapítanak meg. 100 pontot lehet elérni. A nemzetiségi léttel kapcsolatos feladatokra 30-ból 4 pontot ért el a nemzetiségi önkormányzat, az érdekképviseletre a maximális 20 pontot, és a kulturális autonómia, rendezvények témakörben 50-ből 18 pontot szerzett. 1.029.462 Ft-ot kaptak így, ezzel felügyeli a képviselő-testület az általa fenntartott iskola közel 130 millió Ft-os költségvetését. Látva az első 9 hónap testületi munkáját, próbálnának a lakossággal együtt ebben a hátralévő két hónapban annyi ötletet, rendezvényt létrehozni akár rendezőként, akár támogatóként, hogy a 18 pontból több lehessen. Jelentős események, ünnepségek lesznek, ezért már a mai ülésen hoznának döntéseket. 2019. október 31-én 17.00 órakor mécsesgyújtás az 1848-49-es szabadságharc, az I.-II. világháború emlékműveinél, külön megemlékezve a német nemzetiségű áldozatokról. Társszervezőként közreműködnének Horváth János püspök születésének 250. évfordulója alkalmából rendezett 2019. november 3-án sorra kerülő szentmisén, és az azt követő emléktábla avatáson. Az emléktábla anyagköltségéhez bruttó 20.000 Ft összegben hozzájárulást adna a nemzetiségi önkormányzat. 2019. november 9-én idén is megszervezik a Márton-napi ünnepséget, ehhez kapcsolódóan pedig 2019. november 11-ére Márton-napi lampionos felvonulást tervez az iskola, ide társszervezőként csatlakoznának. Közreműködnének a helyi német nemzetiségi általános iskola tanulóinak és pedagógusainak bevonásával az adventi koszorú és adventi betlehem megépítésében. Itt jó pár meglepetéssel készülnek. Terveik szerint csatlakoznának 2019. december 1-én az Örökségünk Hagyományőrző Egyesület által kezdeményezett Fénylő Ablakok adventi készülődéshez. A nemzetiségi önkormányzat részt vesz a 2019. december 6-i Mikulás ünnepség megszervezésében. Közreműködnek 2019. december 1. napján első adventi gyertyagyújtási ünnepség megszervezésében. 2019. december 8-án, a második adventi gyertyagyújtáson német ételek, sütemények (kukoricasterc) kóstolójára kerülne sor. Javasolja, hogy a 2019. december 14-i adventi énekkoncert költségeire 30.000 Ft összeget hagyjanak jóvá, és vegyenek részt a helyi termékkóstoló megszervezésében. 2019. december 22-én negyedik adventi gyertyagyújtási ünnepség, adventi dallamok németül és magyarul a Nivegy-völgyi Német Nemzetiségi Általános és Zeneiskola tanulóinak, növendékeinek és a falu lakóinak részvételével. 2019. december 20-án 16 órakor falukarácsonyi ünnepség lebonyolításában közreműködés, a karácsonyi ünnepséghez bruttó 8.000 Ft összegben a nemzetiségi önkormányzat megvásárolja a fenyőfát. 2019. december 30-án 16.00 órakor óév búcsúztató, sufnudli és must kóstoló.

**Schumacher Zsolt elnök**: Köszöni. Kérdezi, hogy van-e valakinek kérdése, észrevétele, javaslata?

**Tihanyiné Baki Zsuzsanna elnökhelyettes**: Teljesen egytért az elhangzott programokkal, bár egy kicsit sűrűnek tűnik. Mindegyik nagyon fontos és különösen támogatja a gasztronómiához kötődő rendezvényeket, mert van mit tanulniuk nekik, fiataloknak, mielőtt teljesen eltűnnek a német nemzetiségi ételek.

*További kérdés, vélemény, javaslat, hozzászólás nem hangzik el, Schumacher Zsolt elnök a határozati javaslatokat szavazásra teszi fel.*

**A Balatoncsicsói Német Nemzetiségi Önkormányzat Képviselő-testülete 3 igen szavazattal**

**- egyhangúlag- az alábbi határozatokat hozza:**

**37/2019. (X.26.) BNNÖ.**  **HATÁROZAT**

A Balatoncsicsói Német Nemzetiségi Önkormányzat Képviselő-testülete részt vesz 2019. október 31-én 17.00 órakor az 1848-49-es szabadságharc, az I.-II. világháború emlékműveinél tartott mécsesgyújtáson, külön megemlékezve a német nemzetiségű áldozatokról.

**38/2019. (X.26.) BNNÖ.**  **HATÁROZAT**

A Balatoncsicsói Német Nemzetiségi Önkormányzat Képviselő-testülete társszervezőként közreműködik Horváth János püspök születésének 250. évfordulója alkalmából 2019. november 3-án sorra kerülő szentmisén, és az azt követő emléktábla avatáson.

**39/2019. (X.26.) BNNÖ. HATÁROZAT**

A Balatoncsicsói Német Nemzetiségi Önkormányzat Képviselő-testülete Horváth János püspök születésének 250. évfordulója alkalmából készülő emléktábla anyagköltségéhez bruttó 20.000 Ft összegben hozzájárul.

Határidő: 2019. október 31.

Felelős: elnök

**40/2019. (X.26.) BNNÖ. HATÁROZAT**

A Balatoncsicsói Német Nemzetiségi Önkormányzat Képviselő-testülete 2019. november 9-én megszervezi a Márton-napi ünnepséget, melynek költségeire bruttó 80.000,- Ft összeget hagy jóvá.

Határidő: 2019. november 9.

Felelős: elnök

**41/2019. (X.26.) BNNÖ. HATÁROZAT**

A Balatoncsicsói Német Nemzetiségi Önkormányzat Képviselő-testülete társszervezőként részt vesz a Nivegy-völgyi Német Nemzetiségi Általános és Zeneiskola által 2019. november 11-ére szervezett Márton-napi lampionos felvonulás lebonyolításában.

**42/2019. (X.26.) BNNÖ. HATÁROZAT**

A Balatoncsicsói Német Nemzetiségi Önkormányzat Képviselő-testülete közreműködik a Nivegy-völgyi Német Nemzetiségi Általános és Zeneiskola tanulóinak és pedagógusainak bevonásával az adventi koszorú és adventi betlehem megépítésében.

**43/2019. (X.26.) BNNÖ. HATÁROZAT**

A Balatoncsicsói Német Nemzetiségi Önkormányzat Képviselő-testülete csatlakozik 2019. december 1-én az Örökségünk Hagyományőrző Egyesület által kezdeményezett Fénylő Ablakok adventi készülődéshez.

**44/2019. (X.26.) BNNÖ. HATÁROZAT**

A Balatoncsicsói Német Nemzetiségi Önkormányzat Képviselő-testülete részt vesz a 2019. december 6-i Mikulás ünnepség megszervezésében.

Határidő: 2019. december 6.

Felelős: elnök

**45/2019. (X.26.) BNNÖ. HATÁROZAT**

A Balatoncsicsói Német Nemzetiségi Önkormányzat Képviselő-testülete közreműködik az első adventi gyertyagyújtási ünnepség megszervezésében.

**46/2019. (X.26.) BNNÖ. HATÁROZAT**

A Balatoncsicsói Német Nemzetiségi Önkormányzat Képviselő-testülete 2019. december 8-án, a második adventi gyertyagyújtáson német ételek, sütemények (kukoricasterc) kóstolóját szervez.

Határidő: 2019. december 8.

Felelős: elnök

**47/2019. (X.26.) BNNÖ. HATÁROZAT**

A Balatoncsicsói Német Nemzetiségi Önkormányzat Képviselő-testülete a 2019. december 14-i adventi énekkoncert költségeire 30.000 Ft összeget jóváhagy.

Határidő: 2019. december 14.

Felelős: elnök

**48/2019. (X.26.) BNNÖ. HATÁROZAT**

A Balatoncsicsói Német Nemzetiségi Önkormányzat Képviselő-testülete 2019. december 22-én a Nivegy-völgyi Német Nemzetiségi Általános és Zeneiskola tanulóinak, növendékeinek és a falu lakóinak részvételével részt vesz a negyedik adventi gyertyagyújtási ünnepségen.

**49/2019. (X.26.) BNNÖ. HATÁROZAT**

A Balatoncsicsói Német Nemzetiségi Önkormányzat Képviselő-testülete közreműködik a 2019. december 20-i falukarácsonyi ünnepség lebonyolításában.

Határidő: 2019. december 20.

Felelős: elnök

**50/2019. (X.26.) BNNÖ. HATÁROZAT**

A Balatoncsicsói Német Nemzetiségi Önkormányzat Képviselő-testülete a karácsonyi ünnepségre bruttó 8.000 Ft összegben fenyőfát vásárol.

Határidő: 2019. december 20.

Felelős: elnök

**51/2019. (X.26.) BNNÖ. HATÁROZAT**

A Balatoncsicsói Német Nemzetiségi Önkormányzat Képviselő-testülete 2019. december 30-án 16.00 órakor óév búcsúztatót szervez, sufnudli és must kóstolóval egybekötve.

Határidő: 2019. december 30.

Felelős: elnök

**8) Döntés együttműködési megállapodások megkötéséről** (szóbeli előterjesztés)

*Előterjesztő: Schumacher József, a Német Nemzetiségi Önkormányzat korelnöke*

**Schumacher Zsolt elnök:** Felkéri Schumacher József képviselő-társát, tegye meg javaslatait.

**Schumacher József képviselő:** Tekintettel arra, hogy a német nemzetiségi hitélet újjáélesztésének céljából a Veszprém Megyei Német Önkormányzattal együttműködve 2020. június 20-ra terveznek egy, a balatoncsicsói római katolikus templomban rendezendő német nyelvű szentmisét és egyházzenei koncertet, javasolja együttműködési megállapodás aláírását a Veszprém Megyei Német Önkormányzattal. A balatoncsicsói VOX Harmónia Egyesület énekegyüttese 2019. december 14-én fellép az adventi ünnepségen, 2020-ban pedig együttműködik a nemzetiségi önkormányzattal a német nemzetiségi énekek, hagyományok felelevenítésében, ezért az egyesülettel is célszerű lenne együttműködési magállapodást kötni.

**Schumacher Zsolt elnök**: Köszöni. Kérdezi, hogy van-e valakinek kérdése, észrevétele, javaslata?

*Kérdés, vélemény, javaslat, hozzászólás nem hangzik el, Schumacher Zsolt elnök a határozati javaslatokat szavazásra teszi fel.*

**A Balatoncsicsói Német Nemzetiségi Önkormányzat Képviselő-testülete 3 igen szavazattal**

**- egyhangúlag- az alábbi határozatokat hozza:**

**52/2019. (X.26.) BNNÖ.**  **HATÁROZAT**

A Balatoncsicsói Német Nemzetiségi Önkormányzat Képviselő-testülete a Veszprém Megyei Német Önkormányzattal együttműködési megállapodást ír alá.

Egyidejűleg támogatja, hogy a Veszprém Megyei Német Önkormányzat a 2020. június 20-ra tervezett rendezvényre pályázatot nyújtson be a Bethlen Gábor Alapkezelő Zrt-hez a nemzetiségi kulturális kezdeményezések 2020. évi költségvetési támogatására.

Határidő: 2019. december 15.

Felelős: elnök

**53/2019. (X.26.) BNNÖ.**  **HATÁROZAT**

A Balatoncsicsói Német Nemzetiségi Önkormányzat Képviselő-testülete a német nemzetiségi énekek, hagyományok felelevenítésének érdekében a VOX Harmónia Egyesülettel együttműködési megállapodást ír alá.

Határidő: 2019. december 15.

Felelős: elnök

Több napirendi pont nem lévén Schumacher Zsolt elnök megköszöni a nyilvános alakuló ülésen való részvételt, és az ülést 10.38 órakor bezárja.

K.m.f.

**Schumacher Zsolt Tihanyiné Baki Zsuzsanna**

BNNÖ elnöke jegyzőkönyv hitelesítő